Ieri cursul  BNR dădea o cotație pentru euro de 4,5968 lei.  Dolarul era cotat marți dimineață la 3,9846 lei, o valoare mai temperată față de nivelul de ieri seară pe piața interbancară, care era extrem de aproape de pragul de 4 lei.  Premierul Mihai Tudose a anunțat ieri în Parlament că transferul contribuțiilor de la angajator la angajat se va face prin Ordonanță de Urgență, care urmează a fi adoptată în ședința de Guvern de miercuri, ora 15.00.   Banca Națională a României de asemenea a avertizat ieri că inflația pe termen scurt va crește peste așteptări, iar conduita fiscală a Guvernului va avea implicații asupra economiei.